
SZOMSZÉDOK

Kulcsszavak: erdély; medve; vadásztársaság; zöld szervezetek; dokumentumfilm
A Szomszédok egy huszonnégy perces dokumentumfilm, amely az Erdélyben fennálló
medvekonfliktus hátterét, társadalmi vonatkozását, és a téma visszásságát próbálja bemutatni,
két medvetámadást elszenvedett áldozat történetén keresztül.

A medvekérdés a székely társadalmat nap mint nap foglalkoztatja. Megosztja a
társadalmat, hiszen vannak, akik kihasználják, hogy turisztikai célponttá válhassanak, és
vannak, akik ha tehetnék, kilőnék az összeset. Mit gondolnak a témáról a zöld szervezetek, és
hogyan kezelik a kérdést a vadászszervezetek? Hogyan érinti ez a lakosságot? Tényleg
ennyire elszaporodtak a medvék Székelyföldön? Vagy ez csak a média által terjesztett
rémhír? A Szomszédok ezekre a kérdésekre keresi a választ. Megszólaltatja mind a két felet,
miközben megismerhetjük azoknak az átlagembereknek a véleményét is, akik napi szinten
találkoznak a témával, testközelből.



